李長庚_(明朝)

李長庚  ， 字酉卿 ， 號孟白 ， 湖廣黃州府麻城縣人 。 明朝政治人物 。 萬曆二十年 （ 1592年 ） 舉人 ， 二十三年進士 ， 授戶部主事 ， 歷任浙江參政 、 山西按察使 、 江西左右布政使 。 擢都察院副都御史 ， 巡撫山東 ， 不久任戶部左侍郎 ， 出督遼餉 。 天啓二年三月 ， 升南京刑部尚書 。 三年 ， 遷戶部尚書 ， 未任 ， 以憂歸 。 魏忠賢以之爲楊 、 左東林黨人 ， 削籍還裏 。 崇禎元年 （ 1628年 ） 五月起爲工部尚書 ， 復以憂去 。 五年八月 ， 代閔洪學爲吏部尚書 ， 因忤溫體仁 ， 再推郎中王茂學爲知府 ， 忤旨 ， 斥爲民 。 家居十年 ， 國變 ， 崇禎十七年 （ 1644年 ） 卒 。 《 明史 》 有傳 。